Тангеит

Тангеит – аделиттер тобундагы минерал, CaCuV040H. Өңү – ачык жашыл, жашыл, кочкул жашыл, саргыч жашыл. Айрымдары айнектей жылтырайт. Тунук, күн нурун жакшы өткөрөт. Катуулугу 3,5, тыгыздыгы 3,75 г/см3, морт. Кристаллдары жука такта, агрегаттары туш тарапка чачыраган радиустук нур түрүндө, туташ топтолуп катуу кабыктуу келет. Биринчи жолу Фергана өрөөнүнүн түштүк бөлүгүндө, Алай кырка тоосунун түндүк этегиндеги Танги өзөнүндөгү Төө-Моюн Cu-V-U кенинде 1926-жылы табылган. 
Категория: Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9